Nabiktima iti budol-budol gang ti maysa a baket ditoy siyudad ti Baguio sadiay skating rink, Burnham Park, Baguio City idi kalman.
Ti biktima ket nabigbig a ni Josephine Pamela Gapasin, 76, residente iti cabinet hill, baguio city.
Sigun iti biktima, dumanon iti 538,200 pesos ti pakabuklan a gatad dagiti alahas, perfumes ken cash nga innala manipud kenkuana dagiti dua a suspek a babbae a nagpabigbig iti nagan nga Irene ken Miss Tan.
Kinuna ti biktima a magmagna daytoy iti lower session road idi inasitgan daytoy ti maysa kadagiti suspek a nagpabigbig kas gayyem ti anakna nga adda sadiay abroad.
Inallukoy daytoy ti suspek nga agturongda sadiay burnham park ket bayat ti kaaddada iti paset ti skating rink, nagparang met ti maysa a suspek a nagpammarang nga agsapsapul iti paggatanganna iti roofing materials.
Iti katenggaan ti panagsasarita dagitoy, nakumbinsirda ti biktima nga itedna dagiti alahas ken kuartana kasukat ti maysa a pouch bag nga impettengda a naglaon iti adu a kuarta.
Gapu iti daytoy, nagawid ti biktima iti pagtaenganna ket innalana dagiti alahas, bangbanglo ken cashna ket inyawatna kadagiti suspek idi nagsarakda iti maysa a mall sadiay luneta hill.
Idi kanapanaw dagiti suspek, dita metten a naamirisna a nabiktima daytoy iti budol-budol ken natakwatan na nga ti bag a naawat na ket naglaon iti bin-ig a pad paper.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn